Document ID: 32013D0345

PADOMES LĒMUMS
(2013. gada 1. jūlijs),
ar ko groza Padomes reglamentu
(2013/345/ES)
EIROPAS SAVIENĪBAS PADOME,
ņemot vērā Līgumu par Eiropas Savienības darbību un jo īpaši tā 240. panta 3. punktu,
tā kā:
(1)
Līgumiem pievienotā protokola (Nr. 36) par pārejas noteikumiem 3. panta 3. punkta pirmajā un ceturtajā daļā paredzēts, ka gadījumā, ja līdz 2014. gada 31. oktobrim Padome gatavojas pieņemt aktu, kuram nepieciešams kvalificēts balsu vairākums, un ja kāds Padomes loceklis to lūdz, ir jāpārbauda, vai dalībvalstis, kas veido kvalificēto balsu vairākumu, aptver vismaz 62 % no visiem Savienības iedzīvotājiem.
(2)
Šie procenti ir aprēķināti atbilstīgi iedzīvotāju skaita rādītājiem, kuri noteikti Padomes reglamenta (1) (turpmāk "reglaments") III pielikuma 1. pantā.
(3)
Padome 2013. gada 14. janvārī pieņēma Lēmumu 2013/37/ES (2), ar ko groza Padomes reglamentu, lai atjauninātu skaitļus reglamenta III pielikuma 1. pantā, tiem stājoties spēkā 2013. gada 1. janvārī, kā paredzēts minētā pielikuma 2. panta 2. punktā.
(4)
Pēc Horvātijas Republikas pievienošanās Savienībai reglamenta III pielikums būtu jāgroza, lai ņemtu vērā tās iedzīvotāju skaitu,
IR PIEŅĒMUSI ŠO LĒMUMU.
1. pants
Reglamenta III pielikuma 1. pantā iekļauto tabulu groza šādi:
1)
aiz šķirkļa, kas attiecas uz Īriju, iekļauj šādu jaunu šķirkli:
"Horvātija
4 398,2"
2)
šķirkli ar virsrakstu "Kopā" aizstāj ar šādu:
"Kopā
508 077,9"
3)
šķirkli ar virsrakstu "Slieksnis (62 %)" aizstāj ar šādu:
"Slieksnis (62 %)
315 008,3".
2. pants
Šis lēmums stājas spēkā tā publicēšanas dienā Eiropas Savienības Oficiālajā Vēstnesī.
To piemēro no 2013. gada 1. jūlija.
Briselē, 2013. gada 1. jūlijā

Labels: 10
0
18
15